## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2019. június 25-ei ülésére)

**TÁRGY: A TOP-1.4.1-19. pályÁzati felhívás pályázat benyújtása**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 94.§ (3a) bekezdése alapján, ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a (3) bekezdés *a)* pontja alá nem tartozó települési önkormányzat köteles gondoskodni a gyermekek bölcsődei ellátásáról a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

A Gyvt 175.§ (5) bekezdése alapján a települési önkormányzat 2020. december 31. napjáig eleget kell tennie a fenti kötelezettségének.

2019. április 1. napján megjelent Magyarország Kormányának felhívása, melynek célja az önkormányzatok, az egyházak, a nonprofit szervezetek, továbbá az önkormányzati többségi tulajdonú vállalkozások számára, a gyermekjóléti alapellátások közül a bölcsődei ellátási formákhoz (bölcsőde, mini bölcsőde, családi bölcsőde) való hozzáférés javítása és az általuk nyújtott szolgáltatások minőségi fejlesztése érdekében.

Jelen Felhívás a gyermekjóléti alapellátások közül a bölcsődei ellátási formákhoz (bölcsőde, mini bölcsőde, családi bölcsőde) való hozzáférés javítását és a bölcsődei ellátási formák által nyújtott szolgáltatások minőségi fejlesztését segíti elő, ezáltal hozzájárulva a kisgyermeket nevelők munkavállalásának támogatásához, a családok segítéséhez, különösen a leghátrányosabb helyzetű térségekben lévő gyermekek minél korábbi életkorban történő megsegítéséhez.

A támogatási kérelmek benyújtására 2019. május 31-től 2019. június 27-ig, valamint 2019. június 28-tól 2019. július 31-ig van lehetőség, online módon elektronikus kitöltő programon keresztül.

A pályázati kiírás alapján a támogatás intenzitása 100 %.

Az igényelhető vissza nem térítendő támogatás maximális összege bruttó 400.000.000 Ft.

A pályázat benyújtásának indokai:

1. Megfelelő méretű önkormányzati tulajdonú ingatlan: Csengőd 40. hrsz.
2. A 0- és 3 év közötti gyermekek száma 73 fő körüli.
3. Meglévő építéshatósági engedély

**A felhívás keretében az alábbi tevékenységek támogathatóak önállóan:**

A) Meglévő bölcsőde, mini bölcsőde, családi bölcsőde férőhelyeinek – bölcsőde, mini bölcsőde esetén legalább egy csoportszobával, illetve a családi bölcsőde esetén egy új családi bölcsőde indításával való – bővítése, melynek keretén belül támogatható:

1) felújítás, korszerűsítés (beleértve az épületgépészeti, épületvillamossági és épületszerkezeti fejlesztéseket),

2) átalakítás,

3) bővítés,

4) indokolt esetben ingatlankiváltás új építéssel.

B) Új bölcsődei, mini bölcsődei intézmény, családi bölcsődei szolgáltatás létrehozása (beleértve: új telephely/szolgáltatás kialakítását, bezárt telephely újranyitását), melynek keretén belül támogatható:

1) meglévő épület/helyiség felújítása, korszerűsítése (beleértve az épületgépészeti, épületvillamossági és épületszerkezeti fejlesztéseket),

2) meglévő épület/helyiség átalakítása,

3) meglévő épület/helyiség bővítése,

4) új épület építése,

5) ingatlanvásárlás.

**Választható, önállóan nem támogatható tevékenységek:**

1. Eszközbeszerzés, beleértve:
   1. a bútorok és egyéb berendezési tárgyak (pl.: udvari játékok; játéktároló), eszközök (pl.:

konstrukciós játékok, fejlesztő eszközök) beszerzését közvetlenül a bölcsődei nevelésgondozáshoz kapcsolódóan.

* 1. az informatikai eszközök és kapcsolódó szoftverek, berendezések, IKT-eszközök, vezeték nélküli (ún. wireless) technológiák beszerzését a bölcsődei nevelés-gondozási munkához kapcsolódóan.
  2. járműbeszerzést (kizárólag bölcsődei, mini bölcsődei férőhelybővítéshez kapcsolódóan, legfeljebb 15 fős kisbusz beszerzése támogatható, amennyiben a bölcsődei, mini bölcsődei ellátás megszervezésére társulás keretében kerül sor).

1. Megújuló energiaforrások kialakítása
2. A bölcsődei ellátási formák alapfeladatain túli szolgáltatás (kizárólag játszócsoport és időszakos gyermekfelügyelet) kialakítása
3. Udvar, játszóudvar felújítása, kialakítása (pl.: kerítés, kert építése, javítása; zöldterületfejlesztése, növelése).
4. Kerékpár támaszok és tárolók kiépítése, korszerűsítése
5. Babakocsi tároló létesítése
6. Parkoló-férőhely és akadálymentes parkoló-férőhely fejlesztése, kialakítása
7. Elektromos járművek használatához szükséges töltő-infrastruktúra kiépítése a beruházás környezetében – amennyiben a projekt keretében parkolóhely fejlesztése, létesítése valósul meg, vagy a települési töltő-infrastruktúra kiépítése azt indokolja, a Felhívás 3.4. pont vonatkozó alpontjában található szabályok figyelembevételével.
8. A bölcsődei ellátást nyújtó intézmény/szolgáltatás weboldalainak fejlesztése, kialakítása.
9. Beléptető-, kamera- és riasztórendszer kialakítása, fejlesztése.

A projekt fizikai befejezésére a projekt megkezdését, vagy amennyiben a projekt a támogatási szerződés hatályba lépéséig nem kezdődött meg, a támogatási szerződés hatályba lépését követően legfeljebb 36 hónap áll rendelkezésre.

A Képviselő-testület döntött együttműködési megállapodás megkötéséről a Bács- Kiskun Megyei Önkormányzattal a Bács- Kiskun 2020 területfejlesztési programhoz kapcsolódó fejlesztési programok illetve projektek előkészítésének és megvalósításának összehangolása, a fejlesztési források felhasználási hatékonyságának növelése érdekében.

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Kormányrendelet szerint a Települési Önkormányzat Terület- és Településfejlesztési Operatív Program keretében megvalósítandó projektjei esetében ez az együttműködés a projektek előkészítése illetve megvalósítása során egyaránt folytatódik. A projektmenedzsment és a projekt előkészítési feladatokban a Bács-Kiskun Megyei Önkormányzat 100 %-os tulajdonában lévő Bács-Kiskun Megyei Területfejlesztési Nonprofit Kft. lesz a partnere a települési önkormányzatoknak. Az együttműködés konzorciumi formában valósulhat meg az érvényben lévő szabályozás szerint.

Mindezek figyelembevételével javaslom, hogy a Képviselő-testület a TOP-1.4.1-19 kódszámú pályázat során megítélhető támogatás elnyerése érdekében a határozat-javaslat szerint döntsön.

**C s e n g ő d, 2019. június 25.**

**Lajter Ferenc sk**

polgármester

#### **HATÁROZAT-JAVASLAT**

Csengőd Község Önkormányzatának Képviselő-testülete

1. egyetért azzal, hogy Csengőd Község Önkormányzata a TOP-1.4.1-19. kódszámú pályázati felhívásra 2 csoportos 8-8 új mini bölcsődei férőhely kialakítására pályázatot nyújtson be.
2. felhatalmazza a Polgármestert a pályázat előkészítésére és beadására az előterjesztésben szereplő paraméterekkel valamint a benyújtáshoz szükséges nyilatkozatok és jognyilatkozatok megtételére, dokumentumok aláírására.
3. Az Önkormányzat konzorciumot hoz létre a projekt előkészítése, megvalósítása érdekében a a Bács-Kiskun Megyei Területfejlesztési Nonprofit Kft-vel (6000 Kecskemét, Deák Ferenc tér 3.).
4. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására is.

**Felelős:** polgármester

**Határidő:** folyamatos, illetve 2019. július 31. (a pályázat benyújtásának határideje)